军阀

军阀是一种历史上一直存在个势力，伊拉名义浪依附或从属某一个政权。弗过实际浪保有大规模自家可以调动指挥个军队，并拥有一个地区个管辖权搭行政权。基本是有名无实个土皇帝。历史浪世界各地侪出现过弗同形式个军阀。就东亚来讲，日本战国辰光个织田信长、毛利元就、武田信玄等名义浪从属室町幕府个势力就是军阀。段祺瑞、吴佩孚、张作霖等名义浪服从北洋政府个也是军阀。有一些军阀会打出弗同个旗号反对别人从属个政权。弗过因为伊拉嘸立在所在地自立一套体系，所以还是当成军阀看待，顶顶典型个是1920年代初孙中山控制个广东国民政府。

分类:军事